Δωρεάν υποστήριξη για την ευεξία παιδιών και οικογενειών

Τα Παιδικά Κέντρα Ψυχικής Υγείας Medicare (Medicare Mental Health Kids Hubs) παρέχουν ένα ασφαλές και φιλόξενο μέρος όπου τα παιδιά ηλικίας 0 έως 12 ετών και οι οικογένειές τους, οι φροντιστές και οι συγγενείς τους μπορούν να έχουν πρόσβαση σε δωρεάν υποστήριξη και υπηρεσίες ψυχικής υγείας και ευεξίας.

Δεν χρειάζεστε διάγνωση ή παραπεμπτικό για να αποκτήσετε πρόσβαση σε υπηρεσίες ή υποστήριξη σε ένα Παιδικό Κέντρο.

Είτε αναζητάτε υποστήριξη, είτε έχετε ερωτήσεις σχετικά με την ευημερία του παιδιού σας ή απλά πρέπει να μιλήσετε με κάποιον, τα Παιδικά Κέντρα Ψυχικής Υγείας Medicare είναι στη διάθεσή σας.

# Δωρεάν υποστήριξη ευεξίας σε φιλικό περιβάλλον

Τα Παιδικά Κέντρα έχουν σχεδιαστεί για παιδιά που αντιμετωπίζουν ήπιες έως μέτριες προκλήσεις στην ανάπτυξη, τα συναισθήματα, τις σχέσεις ή/και τη συμπεριφορά τους. Έμπειρο προσωπικό είναι εδώ για να ακούσει, να κατανοήσει και να υποστηρίξει τα παιδιά και τις οικογένειές τους σε ένα φιλικό και χωρίς αποκλεισμούς περιβάλλον.

# Πώς μπορούν να βοηθήσουν τα Παιδικά Κέντρα Ψυχικής Υγείας Medicare

Ανεξάρτητα από το τι περνάει το παιδί σας, δεν χρειάζεται να καταλάβετε μόνοι σας τι συμβαίνει. Διάφορες υπηρεσίες και προγράμματα διατίθενται για την υποστήριξη της υγιούς ανάπτυξης και της συναισθηματικής ευημερίας των παιδιών και των οικογενειών τους, όπως:

* συντονισμός φροντίδας
* τρόποι αντιμετώπισης και θεραπείες
* αρχικές αξιολογήσεις
* διαγνωστικές υπηρεσίες
* υποστήριξη γονέων για την ανατροφή των παιδιών, ζητήματα προσκόλλησης, σχέσεων και οικογενειακού περιβάλλοντος.

Το προσωπικό των Παιδικών Κέντρων μπορεί επίσης να συνδέσει παιδιά και οικογένειες με άλλες υπηρεσίες που μπορούν να τους βοηθήσουν, ανάλογα με τις ανάγκες και τις προτιμήσεις τους.

Τα Παιδικά Κέντρα Ψυχικής Υγείας Medicare παρέχονται από την Αυστραλιανή Κυβέρνηση σε συνεργασία με τις πολιτείες και επικράτειες.

# Σε ποιες υπηρεσίες μπορώ να έχω πρόσβαση μέσω ενός Παιδικού Κέντρου;

Τα Παιδικά Κέντρα παρέχουν πρόσβαση σε μια σειρά επαγγελματιών υγείας όπως:

* παιδιάτρους
* ψυχιάτρους
* ψυχολόγους
* κοινωνικούς λειτουργούς
* λογοπαθολόγους
* εργοθεραπευτές
* Αυτόχθονες εργαζόμενους στον τομέα της υγείας
* διαιτολόγους
* νοσηλευτικό προσωπικό
* ομότιμους εργαζόμενους
* εργαζόμενους στον τομέα των οικογενειακών υπηρεσιών.

Οι υπηρεσίες και τα μέσα στήριξης που παρέχονται σε κάθε Παιδικό Κέντρο έχουν διαμορφωθεί για να ανταποκρίνονται στις ανάγκες της τοπικής κοινότητας και μπορεί να διαφέρουν ανάλογα με την τοποθεσία. Επικοινωνήστε με το τοπικό σας Παιδικό Κέντρο για περισσότερες πληροφορίες.

# Πώς να βρείτε το πλησιέστερό σας Παιδικό Κέντρο Ψυχικής Υγείας Medicare

Για να βρείτε το πιο κοντινό σας Παιδικό Κέντρο, καλέστε το 1800 595 212 (8:30πμ έως 5μμ τις καθημερινές, εκτός αργιών) ή επισκεφθείτε το medicarementalhealth.gov.au/kidshubs (https://www.medicarementalhealth.gov.au/kidshubs).

Τα Παιδικά Κέντρα Ψυχικής Υγείας Medicare δεν προσφέρουν υπηρεσίες αντιμετώπισης κρίσεων. Σε περίπτωση έκτακτης ανάγκης, καλείτε πάντα τα τρία μηδενικά (000) ή πηγαίνετε κατευθείαν στο πλησιέστερό σας τμήμα επειγόντων περιστατικών.